Gregor Čremošnik

**Gregor Čremošnik** bio je slovenački i jugoslavenski historičar. Pohađao je gimnaziju u Celju i Mariboru. U Grazu je završio studije historije i slavistike, a doktorirao je 1915. u Beču. Radio je u Trstu 1915–17., potom u Sarajevu kao sekretar Instituta za proučavanje balkanskih zemalja 1917–19. zatim kao kustos u Zemaljskom muzeju u Sarajevu 1919–35. Predavao je na Filozofskim fakultetima u Skoplju 1935–41. i Ljubljani 1946-58. Bio je dopisni član Srpske kraljevske akademije (od 1932). 

Značajni su njegovi radovi na polju južnoslavenske diplomatike i paleografije iz srednjeg vijeka, nastalih na tlu Dubrovnika, Srbije i Bosne i Hercegovine. Svaki analizirani dokument sadrži podatke o mjestu gdje se nalazi original, o svim izdanjima, objavljenim snimcima, datiranju. Opis 
povelje sadrži podatke o spoljašnjim obilježjima: vrsti pergamenta, njegovoj debljini, dimenzijama povelje, načinu savijanja. Kod opisa pečata označen je način pričvršćivanja, materijal pečata, njegov izgled i oblik matrice.
## Naučni radovi
# Naše roblje u srednjem veku, Jugoslovenska njiva 6, 1922, 21-26.
# Naša trgovačka društva u srednjem veku, GZM 36, Sarajevo, 1924, 69-81.
# Dubrovačka kancelarija do god. 1300, GZM 39, Sarajevo, 1927, 231-253.
# Prilozi dubrovačkoj i srpskoj numizmatici, Slavia, Praha, 7, 1928/1929, 564-584.
# Prodaja Bosanskog Primorja Dubrovniku god. 1399. i kralj Ostoja, GZM 40, Sarajevo, 1928, 109-126.
# Vrednost dubrovačkog izvoza u Srbiju i Bosnu, GZM 41, Sarajevo, 1929, 57-62.
# Dodatak članku dubrovačka kancelarija, GZM 41, Sarajevo, 1929, 121-122.
# Kada je postao dubrovački arhiv, GZM 44, Sarajevo, 1932, 57-61.
# Istoriski spomenici dubrovačkog arhiva, Ser. III, sv. 1, Kancelariski i notarski spisi 1278-1301, Zbornik SKAN III, Beograd, 1932. 
# Razvoj srpskog novčarstva do kralja Milutina, Posebna izdanja SKAN, knj. 101, Beograd, 1933.
# Vinogradarstvo i vino u Dalmaciji srednjeg veka, GZM 45, Sarajevo, 1933, 15-38.
# Rad Zemaljskog muzeja u Sarajevu na istoriskoj nauci posle oslobođenja, JIČ I, Beograd, 1935, 243-245.
# Oko bogumilstva u srednjevekovnoj Bosni, Prosveta, Sarajevo, XXI, 1937, 10-16.
# Originalni dokumenti južnoslovenskih vladara u mletačkom arhivu, Spomenik SKAN 93, Beograd, 1940, 121-132.
# Studije iz srpske paleografije i diplomatike srednjeg veka, Glasnik skopskog Naučnog društva 21, Skoplje, 1940, 1-19.
# Ugovor između kralja Tvrtka i Dubrovnika od 9. aprila 1387, GZM n.s. I, Sarajevo, 1946, 123-127.
# Pravni položaj našeg roblja u srednjem veku, GZM n.s. II, Sarajevo, 1947, 69-73.
# Bosanske i humske povelje srednjega vijeka I, GZM n.s. III, Sarajevo, 1948, 103-143. 
# Bosanske i humske povelje srednjega vijeka II, GZM n.s. IV-V, Sarajevo, 1949-1950, 105-199.
# Bosanske i humske povelje srednjega vijeka III, GZM n.s. VII, Sarajevo, 1952, 273-336.
# Postanak i razvoj srpske ili hrvatske kancelarije u Dubrovniku, Anali Historijskog instituta JAZU u Dubrovniku I, Dubrovnik, 1952, 73-84.
# Bosanska kraljica Gruba, GID BiH 4, Sarajevo, 1952, 147-163.
# Bosanske i humske povelje srednjega vijeka. Dopuna, GZM n.s. X, Sarajevo, 1955, 137-146.
# Dubrovački pečati srednjeg vijeka, Anali Historijskog instituta JAZU u Dubrovniku IV-V, Dubrovnik, 1956, 31-47.
# Original povelje Kulina bana, GZM n.s. XII, Sarajevo, 1957, 195-213.
# Doslej neznani južnoslovanski pečati, ZČ, XII-XIII, Ljubljana, 1958-59, 51-74.
# Studije za srednjovjekovnu diplomatiku i sigilografiju Južnih Slavena, ANU BiH, Građa 22, Odjeljenje društvenih nauka 18, Sarajevo, 1976.

## Izvori